Jens Kreutzmann
Jens Kreutzmann, 1828-1899, grønlandsk tegner og maler, bestyrer af udstedet Kangaamiut i Vestgrønland. Kreutzmann, hvis far var dansk, indsamlede inuitiske sagn og fortællinger og tegnede og malede billeder med motiver fra hverdagslivet og sagnverdenen; 44 akvareller findes på Nationalmuseet i Nuuk. Han udførte også farvetræsnit til H.J. Rinks Eskimoiske Eventyr og Sagn (1866). I 1997 udkom bogen Jens Kreutzmann: Fortællinger og akvareller.